Burger King

„Burger King“ – amerikiečių greito maisto restoranų tinklas, įkurtas 1954 m. Floridoje. Tai yra antras didžiausias mėsainiais prekiaujantis restoranų tinklas pasaulyje, pagal vietų skaičių nusileisdamas tik konkurentui „McDonald's“. 2013 m. pab. veiklą vykdė 97 šalyse visame pasaulyje, turėjo 13,7 tūkst. restoranų.

 Istorija 
Kompanijos pradžia gali būti laikomi 1953 metai, kai buvo įkurtas restoranų tinklas pavadinimu „Insta-Burger King“ ir veikęs Džeksonvilyje, Floridoje. Netrukus kompanija susidūrė su finansiniais keblumais ir 1954 m. buvo nupirkta dviejų verslininkų David Edgerton ir James McLamore, kurie tinklą pertvarkė ir kiek vėliau pervadino į „Burger King“.

 Produkcija 
Užkandinėse yra pardavinėjamas greitas maistas mažomis kainomis. Pagrindinę produkcijos dalį „Burger King“ restoranuose sudaro įvairūs mėsainiai, vištienos patiekalai, gruzdintos bulvytės, gaivieji gėrimai, sumuštiniai, salotos bei desertai; taip pat yra ir pusryčių meniu.

 Restoranų tinklas ir pardavimai 
Restoranų tinklas per savo gyvavimo laikotarpį priklausė įvairioms kompanijoms: „Pillsbury Company“ (tinklą įsigijo 1967 m.), „Grand Metropolitan PLC“ (1988 m.) bei įmonėms „Texas Pacific Group“, „Bain Capital“ ir „Goldman Sachs Capital Partners“ (2002 m.).Burger King > Company > History  Oficialus kompanijos tinklalapis. Nuoroda tikrinta 2014-08-21. 2010 m. „Burger King“ buvo nupirktas kompanijos „3G Capital“, sandorio vertė – 3,26 mlrd. JAV dol. Naujieji restoranų šeimininkai siekė pertvarkyti kompaniją, padidinti pardavimus ir sumažinti atotrūkį tarp „Burger King“ ir rinkos konkurentų, daugiausiai „McDonald’s“.„Burger King agrees to $3.3 billion sale to 3G Capital“  Naujienų tinklalapis „Reuters“, Lisa Baertlein, 2010-09-02. Nuoroda tikrinta 2014-08-21.

2013 m. pab. „Burger King“ turėjo 13 667-ių restoranų tinklą, iš kurių tik 52 buvo valdomi pačios kompanijos; visų kitų restoranų veikla buvo grindžiama franšizės būdu. Daugiausiai restoranų kompanija turėjo šiose šalyse: Jungtinėse Valstijose (7436 restoranai), Vokietijoje (692), Ispanijoje (561), Turkijoje (553), Meksikoje (449), Jungtinėje Karalystėje (484) bei Australijoje (371).

 Šaltiniai 

 Nuorodos 

 Oficiali svetainė

Kategorija:Restoranų tinklai
Kategorija:JAV įmonės